《清远新开峡路南岑吴公命诗纪之》
明代·符锡

峡山束水半岭高，鲛鳄扬威风怒号。舟航颠顿莽无所，漂溺民命轻鸿毛。

呜噫嘻峡山之险兮，羊肠折版莫与并，开辟以来无路行。

大椎控石煅以火，介然坦道疑天成。君不见南樯北舵日相竞，夜度飞来了不惊。

读书高台谁勒铭，神功禹迹不可绝，湛湛寒江流颂声。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。